75. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.167939 της 3/17 Οκτ. 1983 (ΦΕΚ  Β΄ 596) Ορισμός θέσεων του μονίμου και με σχέση εργασίας Ιδιωτικού Δικαίου Προσωπικού που θα καλύψουν τις ανάγκες των Υπηρεσιών του Υπουργείου Εργασίας στο Εξωτερικό Σύμφωνα με: 1.Τις διατάξεις του Νόμ. 400/76 «Περί Υπουργικού Συμβουλίου και Υπουργείων». 2.Τις διατάξεις του άρθρ. 11 παρ. 1 του Νόμ. 1346/83 «Τροποποίηση και συμπλήρωση της Εργατικής Νομοθεσίας και ρύθμιση διαφόρων θεμάτων». 3.Τις ανάγκες σε προσωπικό, των Υπηρεσιών του Υπουργείου αποφασίζουμε: Ι.Ορίζουμε ότι οι θέσεις του μόνιμου και με σχέση εργασίας Ιδιωτικού Δικαίου προσωπικού, που συστήθηκαν με το Νόμ. 1346/83, θα καλύψουν ανάγκες των Υπηρεσιών μας του Εξωτερικού. ΙΙ.Κατανέμουμε κατά βαθμούς τις 10 θέσεις του Κλάδου ΑΤΙ Δ/κού του ανωτέρου Νόμου ως εξής: 3 θέσεις με βαθμό 3ο-2ο. 7 θέσεις με βαθμό 5ο-4ο. ΙΙΙ.Προσόντα του κατά τα ανωτέρω προσωπικού ορίζουμε: α)Για τις 10 θέσεις του Κλάδου ΑΤΙ Δ/κού απαιτούνται τα γενικά προσόντα διορισμού που προβλέπονται από το Π.Δ. 611/1977 καθώς και γνώση της γλώσσας της χώρας που θα τοποθετηθούν ή Αγγλικής ή Γαλλικής ή Γερμανικής. «β)Για τις επτά από τις 25 θέσεις σε σχέση εργασίας Ιδιωτικού Δικαίου Νόμ. 1346/83, πτυχίο Σχολής Ανώτατου Εκπαιδευτικού Ιδρύματος της Χώρας ή ισότιμο πτυχίο Ανώτατης Σχολής του εξωτερικού, άριστη γνώση της γλώσσας της χώρας που θα τοποθετηθούν ή Αγγλικής ή Γαλλικής ή Γερμανικής και μεταπτυχιακό δίπλωμα ή ειδίκευση σε θέματα αρμοδιότητας του Υπουργείου Εργασίας, που να αποδεικνύεται κατά προσήκοντα τρόπο ή συνδικαλιστική δραστηριότητα. Για τις υπόλοιπες 18 θέσεις με σχέση εργασίας Ιδιωτικού Δικαίου, απολυτήριο εξαταξίου Γυμνασίου ή Λυκειόυ ή άλλου ισότιμου σχολείου και άριστη γνώση ελληνικής και αγγλικής ή γαλλικής ή γερμανικής δακτυλογραφίας, που να αποδεικνύεται κατά προσήκοντα τρόπο». Το εδάφ. β΄ αντικαταστάθηκε ως άνω από την 92978/4-11 Μαΐου 1984 (ΦΕΚ Β΄ 295) απόφ. Υπ. Εργασίας. γ)Η απόφαση αυτή να δημοσιευθεί στην Εφημερίδα της Κυβερνήσεως. 